જો કે ગાંધીનગરમાં સામાન્ય વરસાદ થયો હોવા છતાં તાપમાનમાં ઘટાડો થયો નથી. ઉલ્ટાનું તાપમાન ઉચકાઇ રહ્યું છે. જો કે મોડી સાંજે વાતાવરણમાં ઠંડક પ્રસરી રહી છે. આજે ગુરૂવારે ગાંધીનગર શહેરનું મહત્તમ તાપમાન વધીને ૩૭.૮ ડિગ્રી અને લઘુત્તમ ૨૯ ડિગ્રીએ અટક્યુ છે. જ્યારે વાતાવરણમાં ભેજનું પ્રમાણ સવારે ૮૦ ટકા અને સાંજે ૪૩ ટકા નોંધાયુ હતું. આમ ભેજનું પ્રમાણ ઉંચુ જઇ રહ્યું હોવાથી આગમી બે દિવસમાં મૂશળધાર વરસાદની શક્યાતાઓ વર્તાઇ રહી છે. સૂત્રોના જણાવ્યા અનુસાર વાતાવરણમાં બેજનું પ્રમાણ ૯૦ ટકા ઉપર પહોંચશે ત્યારે જિલ્લામાં વરસાદનું ધમાકેદાર આગમન થશે.